pythainlp/thai-wiki-dataset-v3 huggingface dataset:
กฎบัตรซาราโกซา

กฎบัตรซาราโกซา 2551 (THE 2008 ZARAGOZA CHARTER) การจัดแสดงนิทรรศการนานาชาติ ณ เมืองซาราโกซา เป็นการจัดแสดงนิทรรศการครั้งแรกที่กำหนดแนวคิดหลัก คือ น้ำและการพัฒนาที่ยั่งยืน (Water and Sustainable Development) และจัดแสดงที่ริมฝั่งแม่น้ำเอโบร เมืองซาราโกซา ราชอาณาจักรสเปน โดยมีประเทศต่างๆ เข้าร่วมงานถึง 104 ประเทศ องค์กรระดับนานาชาติ 3 แห่ง ตลอดจนองค์กรปกครองส่วนท้องถิ่นและเมืองต่างๆในราชอาณาจักรสเปน
องค์การนิทรรศการนานาชาติ หรือ BIE หรือ (The Bureau International des Expositions; International Exhibitions Bureau) ได้ให้คำแนะนำแนวคิดการจัดแสดงนิทรรศการครั้งนี้ให้สอดคล้องกับงานขององค์การสหประชาชาติเกี่ยวกับทรัพยากรน้ำ
BIE ตั้งเป้าหมายการจัดนิทรรศการระดับนานาชาติที่แสดงถึงการมีส่วนร่วมของประชาชนโดยตรง และเป็นการให้ความรู้แก่สาธารณชน การจัดงานที่ซาราโกซาครั้งนี้ตั้ง เป้าหมาย ให้ผู้เข้าชมหลายล้านคนได้รับความรู้เกี่ยวกับน้ำและปัญหาในการพัฒนาที่ยั่งยืน
นอกจากงานนี้จะเป็นแหล่งรวมด้านวิทยาศาสตร์และเทคโนโลยีแล้ว กิจกรรมของการประชุมสัมมนาเกี่ยวกับทรัพยากรน้ำ (Water Tribune)เป็นการถ่ายทอดความรู้และทำให้เกิดการแลกเปลี่ยนทางวิชาการ ตลอดจนความท้าทายในการจัดการทรัพยากรน้ำที่มนุษยชาติกำลังประสบอยู่ในปัจจุบันและในอนาคต ตลอดระยะเวลา 93 วันของการจัดแสดงนิทรรศการ เวทีนี้เป็นกิจกรรมใหญ่ที่สุดและรวบรวมกิจกรรมระดับนานาชาติเกี่ยวกับน้ำและการพัฒนาที่ยั่งยืนทั้งหมดไว้
การประชุมสัมมนาทรัพยากรน้ำนี้ เสร็จสิ้นก่อนวันปิดงานแสดงนิทรรศการเป็นเวลา 2 วัน โดยการนำเสนอบทสรุปและการวิเคราะห์ในรูปของกฎบัตรซาราโกซา 2008 (The 2008 Zaragoza Charter)
=== บทนำ ===
บทสรุปวิสัยทัศน์ใหม่ของน้ำ (Preamble. A new comprehensive vision of water)
เราทั้งหลายผู้มีส่วนในกิจกรรมเกี่ยวกับทรัพยากรน้ำตระหนักดีว่า น้ำมีความสำคัญต่อชีวิตและดาวเคราะห์โลกใบนี้
แนวคิดใหม่ เรื่อง น้ำกับการพัฒนาที่ยั่งยืน มีเป้าหมายที่จะชี้ให้เห็นว่า การจัดการทรัพยากรน้ำแบบผสมผสานจะช่วยให้มนุษยชาติคงอยู่และช่วยปกป้องโลก รวมถึงสามารถเข้ามาแทนที่แนวคิดเดิมที่ให้มนุษย์เป็นศูนย์กลางเพียงอย่างเดียวได้
=== ข้อพิจารณา ===
น้ำและระบบนิเวศของโลกต้องได้รับการสงวนและปกป้อง
องค์กรปกครองสาธารณะ(Public Authorities) ต้องรับประกันว่า มนุษย์ทุกคนมีสิทธิในการเข้าถึงน้ำดื่มสะอาดและการสุขาภิบาล
ประเทศต่างๆ ยอมรับเป้าหมายการพัฒนาแห่งศตวรรษ เป็นการแสดงว่า ยอมรับข้อผูกมัด ประเด็นเกี่ยวกับทรัพยากรน้ำด้วย
การเข้าถึงทรัพยากรน้ำมีผลกระทบมหาศาลต่อการพัฒนา
น้ำเป็นตัวกลางที่มีบทบาทในกระบวนการผลิตและการถ่ายทอดพลังงาน
ความต้องการน้ำที่เพิ่มขึ้น เกิดจากการเพิ่มขึ้นของประชากรและการพัฒนาเศรษฐกิจ ซึ่งอาจทำให้เกิดผลลัพธ์มากกว่าประเด็นเกี่ยวกับทรัพยากรน้ำ (water footprint)
จากการพยากรณ์ แสดงให้เห็นว่า การเปลี่ยนแปลงสภาพภูมิอากาศทำให้เกิดการเปลี่ยนแปลงปริมาณและความต้องการน้ำของโลก
ความก้าวหน้าทางวิทยาศาสตร์และ
ภาษาโปรแกรมย่อย

ภาษาโปรแกรมย่อย (dialect) คือข้อแตกต่างหรือส่วนขยายเล็กน้อยระหว่างภาษาโปรแกรมที่ไม่ทำให้ลักษณะของภาษานั้นๆเปลี่ยนไป เช่นในกรณีของภาษาสกีมและภาษาฟอร์ท ที่มาตรฐานเดิมอาจไม่ตรงกับความต้องการของผู้พัฒนา จึงได้สร้างสำเนียงใหม่ขึ้น ตัวอย่างเช่นในภาษาลิสป์ที่มีหลายสำเนียง อาทิ ภาษาสกีม ภาษาโลโก ภาษาลิสป์ใน Emacs ภาษาคอมมอนลิสป์
ภาษาโปรแกรม
ฟุจิวะระ โนะ อะกิมิซุ

ฟุจิวะระ โนะ อะกิมิซุ (藤原顕光) (ค.ศ. 944- ค.ศ. 1021) เป็นสมาชิกของตระกูลฟุจิวะระ และเป็นขุนนางของญี่ปุ่นในยุคเฮอัง  โดยดำรงตำแหน่ง เสนาบดีฝ่ายซ้าย บิดาของเขาคือ ฟุจิวะระ โนะ คะเนะมิชิ
อะกิมิซุ เป็นที่รู้จักในฐานะบิดา ของเจ้าหญิงอินชิ พระชายาใน เจ้าชายอะซุกิระ (敦明親王) ภายหลังขึ้นเป็น จักรพรรดิโคะอิชิโระ
ตระกูลฟุจิวะระ
ขุนนางญี่ปุ่น
บุคคลในยุคเฮอัง
รายชื่อผู้เล่นของเอซี มิลาน

==รายชื่อผู้เล่นที่มีชื่อเสียงของเอซี มิลาน==
ต่อไปนี้เป็นรายชื่อนักเตะที่มีชื่อเสียงของมิลาน ตั้งแต่เริ่มก่อตั้งสโมสร จนถึงปัจจุบัน
เอซี มิลาน
คาเมะวะอิไกโทะฮายากุโอโยงุ

คาเมะวะอิไกโทะฮายากุโอโยงุ (Turtles Are Surprisingly Fast Swimmers; ) เป็นภาพยนตร์ในปีค.ศ.2005 โดยซาโตชิ มิกิ ผู้เขียน/ผู้กำกับชาวญี่ปุ่น.
== เนื้อเรื่อง ==
ซุซุเมะ (นกกระจอก) คาตากุระ เป็นเพียงหญิงสาวที่แต่งงานแล้ว ทำหน้าที่เป็นแม่บ้านอยู่กับบ้านเพียงอย่างเดียว ชีวิตแต่ละวันของเธอช่างเรียบง่ายจนน่าเบื่อหน่าย ยิ่งเมื่อสามีของเธอต้องย้ายไปทำงานที่บริษัทสาขาที่ต่างประเทศ ทำให้ซุซุเมะยิ่งเหนื่อยหน่ายมากขึ้น
สิ่งเดียวที่เป็นงานหลักที่สามีฝากไว้ให้เธอจำใจต้องทำให้ ทั้งที่เจ้าตัวก็ไม่ค่อยอยากจะทำเท่าไหร่ นั่นคือการเลี้ยงเต่าชื่อ คาเมะทาโร่ ซึ่งเป็นสัตว์เลี้ยงของสามี
ซุซุเมะมีเพื่อนรักอยู่คนหนึ่งชื่อว่า คุจะกุ (นกยูง) เป็นคนมั่นใจสูง ไม่เคยกลัวที่จะตอบโต้หรือขัดแย้งกับใคร ความใฝ่ฝันของเธอคือ การได้ไปใช้ชีวิตอยู่กับคนรักชาวฝรั่งเศส ในห้องพักที่สามารถมองเห็นหอไอเฟลได้ （?）คุจะกุเป็นเพื่อนกับซุซุเมะมาตั้งแต่เกิดก็ว่าได้ เนื่องจากแม่ของเธอทั้งสองเจ็บท้องคลอดพวกเธอพร้อมกัน พักฟึ้นก็อยู่เตียงติดกัน ชื่อของซุซุเมะนั้น แม่ของเธอก็ได้แรงบันดาลใจมาจากแม่ของคุจะกุ
ถึงจะได้ชื่อว่าเป็นเพื่อนรัก แต่ซุซุเมะก็มักจะอดที่จะเปรียบเทียบตัวเองกับคุจะกุไม่ได้ เพราะไม่ว่าจะทำอะไรคุจะกุก็มักจะนำหน้าเธออยู่ก้าวหนึ่งเสมอ (ที่จริงเริ่มมาตั้งแต่ตอนแม่ของเธอทั้งสองตั้งชื่อให้พวกเธอแล้ว คือการเปรียบเทียบความหมายชื่อของพวกเธอระหว่างนกยูงกับนกกระจอก)
ซุซุเมะเริ่มรู้สึกเหมือนตนเองหมดคุณค่า และไร้ตัวตนขึ้นทุกที ในขณะนั้นเองที่เธอบังเอิญได้เห็นป้ายประกาศขนาดจิ๋วบอกข่าวการรับสมัครสายลับ แปะติดอยู่ที่โคนราวบันไดแห่งหนึ่ง ซุซุเมะเกิดความสนใจในประกาศนี้ขึ้นมาทันที
เมื่อไปถึงสำนักงานสายลับ (ที่เขาว่าไว้ในประกาศ) ซึ่งก็เป็นแค่อพาร์ตเม้นท์โทรมๆ หลังหนึ่ง ซุซุเมะได้พบกับคู่สามีภรรยาสายลับ คือ ชิซุโอะ กับ เอสึโกะ ที่กล่าวอ้างว่าตนเองเป็นสายลับของประเทศอื่นที่เป็นคนญี่ปุ่น (?!) พวกเขาสัมภาษณ์ซุซุเมะอยู่ครู่หนึ่ง ก่อนบอกตกลงรับซุซุเมะเข้าเป็นสายลับ ด้วยเหตุผลที่ว่า เธอดูเรียบๆ ไม่สะดุดตาใครดี
ทันทีที่เริ่มงานสายลับ เหตุการณ์ต่างๆ รอบตัวซุซุเมะดูจะผิดแปลกออกไป มีเรื่องราวที่น่าสงสัยเกิดขึ้นมากมาย ไม่ว่าจะมีศพมาติดอวนชาวประมงในวันที่เธอไปร่วมงานลากอวน หรือบุคคลรอบๆ ตัวที่เคยดูปกติดี ก็เหมือนจะมีทีท่าผิดแปลกออกไป รวมถึงรุ่นพี่คาโต้ที่เธอเคยปลึ้มนักหนาก็ดูแปลกจนประหลาด จนในที่สุดคุจะกุก็หายตัวไปอย่างไร้ร่องรอย สายลับซุซุเมะจึงต้องค้นหาความจริงต่างๆ ว่ามันเกิดอะไรขึ้นกันแน่
== ตัวละคร ==
ซุซุเมะ - จุริ อุเอะโนะ
คุจะกุ -ยู อะโออิ
ชิซุโอะ -เรียว อิวามัทสึ
เอสึโกะ -ฟุเสะเอริ
รุ่นพี่คาโต้ - จุน คานาเมะ
==อ้างอิง==
ภาพยนตร์ญี่ปุ่น
เพลงชาติสาธารณรัฐอิสลามอิหร่าน

เพลงชาติสาธารณรัฐอิสลามอิหร่าน (سرود ملی جمهوری اسلامی ایران) เป็นผลงานการประพันธ์ทำนองของฮัสซัน ริยาฮี (Hassan Riyahi) ประกอบด้วยเนื้อร้องซึ่งประพันธ์โดยคณะบุคคลจำนวนหนึ่ง เริ่มใช้เมื่อปี ค.ศ. 1990 เพื่อใช้แทนเพลงชาติซึ่งใช้ในสมัยการปกครองของอายะตุลลอห์ โคไมนี
== ประวัติ ==
เพลงชาติในฐานะสัญลักษณ์สำคัญของชาติ. เนื้อหา และ ความหมายของบทร้องซึ่งกล่าวถึงประเทศแห่งเสรีภาพ และ ความเป็นเอกราชของชาติ. ผู้ประพันธ์ได้มีการกล่าวถึงในฐานะพระผู้เป็นเจ้า. อันแสดงถึงจิตวิญญาณความรักชาติ และ การต่อสู้ ความเสียสละของวีรชนในสมัยต่าง ๆของประวัติศาสตร์อิหร่าน. จวบจนถึงการปฏิวัติอิสลามในสมัยของสาธารณรัฐอิสลาม.
== เนื้อร้อง ==
===ภาษาเปอร์เซีย===
{|class="wikitable" cellpadding="12" rules="cols" style="text-align:center;"
|bgcolor="#239F40"|อักษรอาหรับ
|bgcolor="#FFFFFF"|เขียนด้วยอักษรโรมัน
|bgcolor="#DA0000"|การถอดแบบ IPA
|-
|سر زد از افق مهر خاوران
فروغ دیده‌ی حق‌باوران
بهمن فر ایمان ماست
پیامت ای امام، استقلال، آزادی، نقش جان ماست
شهیدان، پیچیده در گوش زمان فریادتان
پاینده مانی و جاودان
جمهوری اسلامی ایران
| Sær zæd æz ofoq mehre xaværan,
Foruqe dideje hæq baværan.
Bæhmæn, færre Imane mast.
Pæjamæt ej Emam, esteqlal, azadi, næqše džane mast.
Šæhidan, picide dær guše zæman færjadetan.
Pajænde mani o džavedan.
Džomhurije Eslamije Iran!
|[sæɹ zæd̪ æz ofoɢ mehɾe xɒːvæɾɒːn ǀ]
[foɾuːɣe d̪iːd̪eje hæɢ bɒːvæɾɒːn ‖]
[bæhmæn ǀ fære iːmɒːne mɒːst̪ʰ ‖]
[pʰæjɒːmæt̪ʰ ej emɒːm ǀ est̪ʰeɢlɒːl ǀ ɒːzɒːd̪iː ǀ næxʃe d͡ʒɒːne mɒːst̪ʰ ‖]
[ʃæhiːd̪ɒːn ǀ pʰiːt͡ʃʰiːd̪e d̪æɾ ɡuːʃe zæmɒːn fæɾjɒːd̪et̪ʰɒːn ‖]
[pʰɒːjænd̪e mɒːniːjo d͡ʒɒːved̪ɒːn ‖]
[d͡ʒomhuːɾiːje eslɒːmiːje iːɾɒːn ‖]
|}
===คำแปล===
ดวงตะวันแห่งบูรพาขึ้นสู่ขอบฟ้า
แสงในดวงตาแห่งผู้เชื่อมั่นในความยุติธรรม
"บาห์มัน" (เจตจำนงอันดีงาม) คือยอดแห่งความศรัทธาของเรา.
สารของท่าน โอ้ท่านผู้นำ (อิหม่าม) แห่งอำนาจอธิปไตยและเสรี
ได้ตราประทับไว้ในจิตวิญญาณเรา
โอ้ผู้สละชีพเอย พวกท่านได้กู่ก้องต่อกาลเวลา
จงอดทน ยืนหยัดต่อเนื่อง และคงอยู่ชั่วกาลนาน
สาธารณรัฐอิสลามอิหร่าน
== หมายเหตุ ==
== แหล่งข้อมูลอื่น ==
เพลงชาติสาธารณรัฐอิสลามอิหร่าน (MP3) -  world-countries.org 
เพลงชาติสาธารณรัฐอิสลามอิหร่าน (บรรเลง) - สำนักข่าวบีบีซี
เพลงชาติสาธารณรัฐอิสลามอิหร่าน (mp3) 
[http://www.nationalanthems.info/ir.mid] 
เพลงชาติอิหร่าน
เพลงภาษาเปอร์เซีย
อัสซะลามุลอะมีรี

เพลงชาติแห่งรัฐกาตาร์ มีชื่อว่า อัสซะลามุลอะมีรี (السلام الأميري|lit=ศานติจงมีแด่อะมีร) ทำนองโดยชัยค์มุบาร็อก บิน ซัยฟ์ อัษษานี เนื้อร้องโดย อับดุลอะซีซ นาศศิร อัลอุบัยดาน อัลฟัครู เริ่มใช้เมื่อวันที่ 7 ธันวาคม พ.ศ. 2539 ในพระราชพิธีราชาภิเษกเชคฮามัด บิน คอลีฟะห์ อัลตานี เจ้าผู้ครองรัฐกาตาร์องค์ปัจจุบัน บรรเลงครั้งแรกในพิธีเปิดการประชุม คณะมนตรีความร่วมมือรัฐอ่าวอาหรับ (Gulf Cooperation Council) ที่จัดขึ้นในช่วงเวลาเดียวกัน
== เนื้อร้อง ==
===ภาษาอาหรับ===
{|class="wikitable" rules="cols" style="text-align:center;"
! style="background-color:#FFFFFF;color:#8C153D;" | อักษรอาหรับ
! style="background-color:#8C153D;color:#FFFFFF;" | ทับศัพท์
! style="background-color:#8C153D;color:#FFFFFF;" | สัทอักษร
|-
|قسما قسما
قسما بمن رفع السماء
قسما بمن نشر الضياء
قطر ستبقي حرة تسمو بروح الاوفياء
سيروا على نهج الألى
سيروا وعلى ضياء الانبياء
قطر بقلبي سيرة عز وأمجاد الاباء
قطر الرجال الاولين
حماتنا يوم النداء
وحمائم يوم السلام
جوارح يوم الفداء
قسما قسما
قسما بمن رفع السماء
قسما بمن نشر الضياء
قطر ستبقى حرة تسمو
بروح الأوفياء
|Qasamān Qasamān
Qasamān biman rafaʿa as-samāʾ
Qasamān biman našara aḍ-ḍiyāʾ
Qaṭarun satabqa ḥawrratan tasmū birūḥi l-awfiyāʾ
Sīrūʾalā nahij l-ʾawlā
Sīrūʾwaʾalā ḍiyāʾ l-anbiyāʾ
Qaṭarun biqalbī sīrat ʾazun waʾamjād l-ibāʾ
Qaṭarun r-rijāl l-awalīn
Ḥumātunā yawm an-nidāʾ
Wa-ḥamāʾimun yawm as-salām
Jawāriḥa yawm l-fidāʾ
Qasamān Qasamān
Qasamān biman rafaʿa as-samāʾ
Qasamān biman našara aḍ-ḍiyāʾ
Qaṭarun satabqa ḥawrratan tasmū birūḥi l-awfiyāʾ
|/qasamaːn qasamaːn/
/qasamaːn biman rafaʕa asːamaːʔ/
/qasamaːn biman naʃara adˤːijaːʔ/
/qatˤarun satabqa ħawrːatan tasmuː biruːħi lawfijaːʔ/
/siːruːʔalaː nahid͡ʒ lʔawlaː/
/siːruːʔwaʔalaː dˤijaːʔ lanbijaːʔ/
/qatˤarun biqalbiː siːrat ʔazun wa ʔamd͡ʒaːd libaːʔ/
/qatˤarun rːid͡ʒaːl lawaliːn/
/ħumaːtunaː jawm anːidaːʔ/
/wa ħamaːʔimun jawm asːalaːm/
/d͡ʒawaːriħa jawm lfidaːʔ/
/qasamaːn qasamaːn/
/qasamaːn biman rafaʕa asːamaːʔ/
/qasamaːn biman adˤːijaːʔ/
/qatˤarun satabqa ħawrːatan tasmuː biruːħi lawfijaːʔ/
|}
===แปลไทย===
ขอสาบาน ขอสาบาน
ขอสาบานต่ออัลลอฮ์ผู้สร้างฟากฟ้า
ขอสาบานต่ออัลลอฮ์ผู้ก่อเกิดแสงสว่าง
กาตาร์จะคงความเสรีเสมอไป
สูงส่งด้วยจิดวิญญาณแห่งความจริงใจ
ท่านดำเนินไปด้วยธรรมเนียมแห่งผู้ทรงอำนาจ
และมุ่งไปข้างหน้าด้วยการชี้นำแห่งศาสดาพยากรณ์
ในใจข้า, กาตาร์คือมหากาพย์แห่งความรุ่งเรืองและสูงส่ง
กาตาร์คือแผ่นดินของบรรพชน
ผู้ปกป้องเราในยามเศร้าหมอง
เหล่านกพิราบจงมาในยามแห่งสันติ
เหล่านักรบจงมาในยามแห่งการเสียสละ (2x)
ขอสาบาน ขอสาบาน
ขอสาบานต่ออัลลอฮ์ผู้สร้างฟากฟ้า
ขอสาบานต่ออัลลอฮ์ผู้ก่อเกิดแสงสว่าง
กาตาร์จะคงความเสรีเสมอไป
สูงส่งด้วยจิดวิญญาณแห่งความจริงใจ
== อ้างอิง ==
== แหล่งข้อมูลอื่น ==
Ministry of Foreign Affairs - The Qatari Ministry of Foreign Affairs' page on the National Anthem.
Qatar: As Salam al Amiri - Audio of the national anthem of Qatar, with information and lyrics
15th Asian Games - Qatar National Anthem played at the 15th Asian Games Closing Ceremonies. Hosted by YouTube.
สัญลักษณ์ของประเทศกาตาร์
กาตาร์
เพลงภาษาอาหรับ
นาโอโกะ

นาโอโกะ  เป็นภาพยนตร์ญี่ปุ่นที่ดัดแปลงมาจากการ์ตูนเรื่องดังเรื่องหนึ่งของญี่ปุ่น ของโนบุฮิโร่ ซาคาตะ และ ยู นากาฮาระ โดยมีชื่อเดียวกันทั้งในฉบับการ์ตูนและภาพยนตร์ เป็นเรื่องราวเกี่ยวกับตัวเอกซึ่งเป็นนักวิ่งมาราธอน ฉบับภาพยนตร์ออกฉายทั่วประเทศญี่ปุ่นในวันที่ 16 กุมภาพันธ์ 2551 นำแสดงโดย จุริ อุเอะโนะ และ ฮารุมะ มิอุระ
== เนื้อเรื่อง ==
ตอนอยู่ประถม 4 นาโอโกะ เคยได้รับการช่วยชีวิตจากพ่อของยูสุเกะ ตอนที่เธอพลัดตกจากเรือที่จะข้ามฟากไปยังเกาะนามิคิริชิมะ เธอปลอดภัย แต่พ่อของยูสุเกะโชคร้าย ไม่มีใครพบเห็นเขาอีกเลย ไม่ว่าจะระดมคนออกหาในทะเลกี่ครั้งก็ตาม ภาพของชายใจดีที่สละชีวิตเพื่อช่วยเธอไว้ ภาพของยูสุเกะผู้เป็นลูกชายที่ร่ำร้องให้เธอคืนชีวิตพ่อของเขากลับมา เรื่องนี้กลายเป็นความรู้สึกผิดฝังใจนาโอโกะมาตลอด แม้กระทั่งเมื่อเธอเติบโตขึ้นจนอยู่ชั้นมัธยมศึกษาปีที่ 6 และกำลังจะสอบเข้ามหาวิทยาลัยในปีหน้านี้แล้ว เธอก็ยังไม่เคยลืมเรื่องที่เกิดขึ้น รวมถึงภาพของยูสุเกะได้เลย
นาโอโกะ เป็นสมาชิกชมรมกรีฑา ในช่วงปิดภาคฤดูร้อน เธออาสาสมัครมาช่วยงานในการแข่งขันกรีฑาประจำปี ที่นี่เองที่เธอได้มีโอกาสพบกับยูสุเกะอีกครั้ง ด้วยความเข้าใจและเห็นใจของอาจารย์นิชิอุระ ซึ่งเป็นอาจารย์ที่ปรึกษาชมรมวิ่งมาราธอน เขาให้นาโอโกะเข้ามาช่วยการเข้าค่ายเก็บตัวของนักกีฬาที่โรงเรียน เพื่อเปิดโอกาสให้ทั้งนาโอโกะ และยูสุเกะได้มีโอกาสทำความเข้าใจกันอีกครั้ง
== ตัวละคร ==
นาโอโกะ ชิโนมิยะ - จุริ อุเอะโนะ
ยูสุเกะ อิคิ -ฮะรุมะ มิอุระ
เทนเซน นิชิอุระ -ซึรุเบะ โชฟุคุเท
ภาพยนตร์ญี่ปุ่น
ทางหลวงแผ่นดินหมายเลข 1095

ทางหลวงแผ่นดินหมายเลข 1095 สายหนองโค้ง–แม่ฮ่องสอน เดิมชื่อ ทางหลวงสายแม่มาลัย-ต่อเขตเทศบาลเมืองแม่ฮ่องสอน หรือที่มักเรียกกันว่า ถนนสายแม่มาลัย-ปาย เป็นทางหลวงแผ่นดินระหว่างอำเภอแม่แตง จังหวัดเชียงใหม่ และอำเภอเมือง จังหวัดแม่ฮ่องสอน เป็นเส้นทางสำคัญที่เชื่อมต่อชุมชนและแหล่งท่องเที่ยวที่สำคัญในพื้นที่ตอนเหนือของจังหวัดแม่ฮ่องสอน ที่อำเภอปายและปางมะผ้า และยังเป็นเส้นทางสำคัญที่ใช้เดินทางเข้าสู่จังหวัดแม่ฮ่องสอน รองจากถนนสายเชียงใหม่-ฮอด โดยเป็นเส้นทางที่ขึ้นชื่อในเรื่องความคดเคี้ยวกว่า 2,000 โค้ง และลาดชัน จากตัวเมืองเชียงใหม่สามารถใช้เส้นทางนี้เดินทางเข้าสู่เมืองแม่ฮ่องสอนได้ด้วยระยะทางประมาณ 245 กิโลเมตร
== รายละเอียดของเส้นทาง ==
ทางหลวงแผ่นดินหมายเลข 1095 เป็นถนนขนาด 2 ช่องจราจร ไป-กลับ เดิมมีจุดเริ่มต้นที่ทางหลวงแผ่นดินหมายเลข 107 หรือถนนโชตนา (ถนนสายเชียงใหม่–ฝาง) บริเวณตลาดแม่มาลัย ตำบลขี้เหล็ก อำเภอแม่แตง จังหวัดเชียงใหม่ ต่อมาในปี พ.ศ. 2537 ได้มีการตัดเส้นทางแนวใหม่ให้ไปเริ่มต้นที่บ้านหนองโค้ง บนทางหลวงแผ่นดินหมายเลข 107 ซึ่งเป็นเส้นทางเลี่ยงเมืองแม่มาลัย ส่วนเส้นทางเดิมกำหนดให้เป็นทางหลวงชนบท ชม.3045 จากนั้นเส้นทางมุ่งหน้าเข้าสู่เขตจังหวัดแม่ฮ่องสอน ผ่านอำเภอปาย อำเภอปางมะผ้า และอำเภอเมืองแม่ฮ่องสอน เข้าสู่เทศบาลเมืองแม่ฮ่องสอน ก่อนสิ้นสุดเส้นทางบนถนนขุนลุมประพาส ผ่านใจกลางเมือง และต่อเนื่องไปเป็นทางหลวงแผ่นดินหมายเลข 108 ตลอดเส้นทางมีลักษณะคดเคี้ยวและขึ้นเขาสูงชันเป็นส่วนใหญ่
== รายชื่อทางแยก ==
== สถานที่สำคัญบนเส้นทาง ==
อุทยานแห่งชาติห้วยน้ำดัง
โป่งเดือดป่าแป๋
อำเภอปาย
ถ้ำลอดปางมะผ้า
อุทยานแห่งชาติถ้ำปลา-น้ำตกผาเสื่อ
พระตำหนักปางตอง
โครงการตามพระราชดำริปางตอง 1 (บ้านห้วยมะเขือส้ม)
โครงการตามพระราชดำริปางตอง 2 (ปางอุ๋ง)
โครงการตามพระราชดำริปางตอง 3 (หมอกจำแป่-แม่สะงา)
หมู่บ้านรักไทย
== อ้างอิง ==
== แหล่งข้อมูลอื่น ==
ระบบสารสนเทศโครงข่ายทางหลวง  กรมทางหลวง กระทรวงคมนาคม
1095
4-1095
ถนนในจังหวัดแม่ฮ่องสอน
ถนนในจังหวัดเชียงใหม่
ฟุจิวะระ โนะ อะกิซุเอะ

ฟุจิวะระ โนะ อาคิซูเอะ  (ค.ศ. 1055 – 27 กันยายน ค.ศ. 1123) เป็นสมาชิกของตระกูลฟุจิวะระ และเป็นขุนนางในยุคเฮอัง เขาเป็นบุตรชายของ ฟุจิวะระ โนะ ทาคาชิ เคอิ (藤原隆経)
อาคิซูเอะเป็นคนสนิทใน สมเด็จพระจักรพรรดิชิรากาวะ เพราะมารดาของเขาเป็นพระพี่เลี้ยงในพระจักรพรรดิ เขามีบุตรชายหนึ่งคนชื่อ ฟุจิวะระ โนะ อาคิสุเนะ
ในสมัยของอาคิสุอิ อำนาจของตระกูลฟุจิวะระเริ่มอ่อนแอ อันเนื่องจากเกิดปัญหาในทางการเมือง
ตระกูลฟุจิวะระ
บุคคลในยุคเฮอัง
ขุนนางญี่ปุ่น
กระซิบรักไว้บนฟากฟ้า

กระซิบรักไว้บนฟากฟ้า เป็นภาพยนตร์ที่กำกับโดย Nora Ephron ออกฉายเมื่อวันที่ 25 มิถุนายน ปี ค.ศ. 1993
== นักแสดง ==
Tom Hanks: Sam Baldwin
Meg Ryan: Annie Reed
Bill Pullman: Walter
Ross Malinger: Jonah Baldwin
Rosie O'Donnell: Becky
Gaby Hoffmann: Jessica
Victor Garber: Greg
Rita Wilson: Suzy
Barbara Garrick: Victoria
Carey Lowell: Maggie Abbott Baldwin
David Hyde Pierce: Dennis Reed
Dana Ivey: Claire Bennett
Rob Reiner: Jay
== ดูเพิ่ม ==
[http://www.siamzone.com/movie/m/1525 ข้อมูลภาพยนตร์เรื่องกระซิบรักไว้บนฟากฟ้า ในเว็บไซต์สยามโซน
พ.ศ. 2536]
ภาพยนตร์อเมริกัน
ภาพยนตร์ที่กำกับโดย นอรา เอฟรอน
ภาพยนตร์ที่ถ่ายทำในรัฐวอชิงตัน
ภาพยนตร์ที่มีฉากในรัฐแมริแลนด์
ภาพยนตร์ที่ถ่ายทำในรัฐอิลลินอย
ภาพยนตร์ที่ถ่ายทำในรัฐนิวยอร์ก
ภาพยนตร์ที่มีฉากในนครนิวยอร์ก
ภาพยนตร์ที่มีฉากในรัฐวอชิงตัน
อาสนวิหารเวสต์มินสเตอร์

อาสนวิหารเวสต์มินสเตอร์ (Westminster Cathedral) มีชื่ออย่างเป็นทางการว่าอาสนวิหารพระโลหิตศักดิ์สิทธิ์ (Cathedral of the Most Precious Blood) ตั้งอยู่ในนครเวสต์มินสเตอร์ กรุงลอนดอน ประเทศอังกฤษ สหราชอาณาจักร เป็นโบสถ์แม่ของคริสต์ศาสนิกชนโรมันคาทอลิกในอังกฤษและเวลส์ และยังเป็นโบสถ์มหานคร รวมถึงเป็นอาสนวิหารประจำตำแหน่งอาร์ชบิชอปแห่งเวสต์มินสเตอร์
อาสนวิหารตั้งอยู่ที่ SW1 ถนนวิกตอเรีย นครเวสต์มินสเตอร์ โดยเป็นโบสถ์โรมันคาทอลิกที่ใหญ่ที่สุดในอังกฤษและเวลส์ ซึ่งชื่อของอาสนวิหารนี้อาจทำให้หลายคนสับสนกับเวสต์มินสเตอร์แอบบีย์ของคริสตจักรแห่งอังกฤษ อาร์ชบิชอปแห่งเวสต์มินสเตอร์องค์ปัจจุบัน คือ อาร์ชบิชอปวินเซนต์ นิโคลส์
== ประวัติศาสตร์ ==
ในช่วงปลายของคริสต์ศตวรรษที่ 19 เป็นช่วงที่คริสตจักรโรมันคาทอลิกในอังกฤษและเวลส์เพิ่งจะถูกฟื้นฟูขึ้นมาได้ไม่นาน มีการแต่งตั้งอาร์ชบิชอปแห่งเวสต์มินสเตอร์องค์แรก คือ พระคาร์ดินัลนิโคลัส ไวส์แมน (อาร์ชบิชอปแห่งเวสต์มินสเตอร์องค์แรก ในช่วงปี ค.ศ. 1850 - ค.ศ. 1865) เป็นผู้ที่รวบรวมเงินมาก่อสร้างอาสนวิหารแห่งนี้ และต่อมาจึงได้รับที่ดินสำหรับก่อสร้างในปี ค.ศ. 1884 แต่ท่านก็มิได้มีชีวิตอยู่จนถึงเวลาที่อาสนวิหารเสร็จสมบูรณ์ โดยผู้ที่มาสานต่อการก่อสร้างอาสนวิหารแห่งนี้ก็คือพระคาร์ดินัลเฮนรี เอ็ดเวิร์ด แมนนิง ซึ่งก่อนหน้านี้ได้ถูกขังในเรือนจำทอตฮิลล์ ฟิลด์ บริดเวลล์ หลังจากความล่าช้าทั้งสองครั้ง (คือในปี ค.ศ. 1867 และ ค.ศ. 1892) การก่อสร้างจึงเริ่มอีกครั้งในปี ค.ศ. 1895
== อ้างอิง ==
Patrick Rogers. Westminster Cathedral: from Darkness to Light. Burns & Continuum International Publishing Group, London (2003). ISBN 0-86012-358-8
อาสนวิหารในสหราชอาณาจักร
สิ่งก่อสร้างในนครเวสต์มินสเตอร์
อโกด้า

อโกด้า (Agoda) คือ บริษัทผู้ให้บริการสำรองห้องพักทางออนไลน์ สำหรับโรงแรมในภูมิภาคเอเชีย แปซิฟิกเป็นหลัก โดยมีสำนักงานใหญ่อยู่ที่สิงคโปร์และมีสำนักงานดำเนินการหลักอยู่ที่กรุงเทพ กัวลาลัมเปอร์ โตเกียว ซิดนีย์ ฮ่องกงและบูดาเปสต์ นอกจากนี้ยังมีสำนักงานย่อยในเมืองใหญ่ทั่วเอเชีย แอฟริกา ตะวันออกกลาง ยุโรปและอเมริกา
== ประวัติ ==
ก่อตั้งปี พ.ศ. 2541 โดยนายไมเคิล เคนนี่ ภายใต้ชื่อแพลนเน็ต ฮอลิเดย์ ดอตคอม (PlanetHoliday.com) โดยมีแนวคิดเริ่มแรกในการใช้เสิร์ชเอนจิน เพื่อเติมเต็มช่องว่างทางด้านข้อมูลโรงแรมและการท่องเที่ยว แพลนเน็ต ฮอลิเดย์นับเป็นหนึ่งในเว็บไซต์จองโรงแรมแห่งแรก ๆ ในวงการสำรองห้องพักออนไลน์ ซึ่งเป็นอุตสาหกรรมที่เติบโตมาอย่างต่อเนื่อง จนกลายเป็นธุรกิจมูลค่าหลายพันล้านดอลลาร์สหรัฐ
แต่เดิม นายเคนนี่อาศัยอยู่ในลองไอส์แลนด์ นครนิวยอร์ก ก่อนจะย้ายมาประเทศไทยในปี พ.ศ. 2537 และก่อตั้งเว็บไซต์พร้อมสำนักงานเล็ก ๆ ขึ้นในเกาะภูเก็ต ซึ่งช่วงปี พ.ศ. 2543-2544 เป็นยุคที่ธุรกิจ ดอตคอม ตกต่ำ และเกิดเหตุการณ์วินาศกรรม 11 กันยายน พ.ศ. 2544 ในสหรัฐอเมริกา ปี พ.ศ. 2546 เกิดโรคซาร์สระบาด เหตุการณ์ทั้งหมดได้สร้างความเสียหายอย่างรุนแรงให้กับอุตสาหกรรมการท่องเที่ยว แต่เว็บไซต์ที่อยู่ในวงการธุรกิจสำรองห้องพักออนไลน์ทั้งหมด ก็สามารถเอาตัวรอดจากหายนะเหล่านี้มาได้
ปี พ.ศ. 2545 สำนักงานของบริษัทได้ย้ายจากภูเก็ตมาที่กรุงเทพ และในปี พ.ศ. 2548 บริษัทได้เพิ่ม พรีซิชั่น เรเซอร์เวชั่น ดอตคอม (PrecisionReservation.com) เข้ามา ในฐานะเว็บไซต์หุ้นส่วนเพื่อให้บริการจองโรงแรมผ่านเว็บไซต์ที่เป็นพันธมิตร และในปีเดียวกันนี้ แพลนเน็ต ฮอลิเดย์ และ พรีซิชั่น รีเซอร์เวชั่น ก็ได้รวมเข้าด้วยกันภายใต้ชื่อ บริษัท อโกด้า จำกัด
== การซื้อกิจการ ==
ในเดือนพฤศจิกายน พ.ศ. 2550 Priceline.com (NASDAQ: PCLN) ได้ซื้อกิจการของบริษัทอโกด้า นับเป็นบริษัทนานาชาติแห่งที่สามที่ Priceline.com ตัดสินใจซื้อ ปัจจุบัน อโกด้ามีพนักงานกว่า 2,000 คน และให้บริการสำรองห้องพักออนไลน์จากโรงแรมกว่า 250,000 แห่งทั่วโลกผ่านเว็บไซต์ที่มีการแปลเป็นภาษาต่าง ๆ กัน 38 ภาษาซึ่งรวมถึงภาษาจีนกลาง จีนกวางตุ้ง ฝรั่งเศส เยอรมัน สเปน ญี่ปุ่น รัสเซีย เกาหลี และไทย
==การให้บริการ==
อโกด้ารับประกันราคาห้องพักที่ถูกที่สุด และหากลูกค้าพบว่ามีที่อื่นเสนอราคาให้ถูกกว่า สามารถนำรายละเอียดมายื่นเพื่อขอลดราคาให้เท่ากันได้ นอกจากนี้บนเว็บไซต์ยังมีข้อมูลการรีวิวโรงแรมจากกลูกค้าโดยตรงกว่า 5 ล้านรีวิวโดยไม่มีการแก้หรือแต่งเติมแต่อย่างใด บริการลูกค้าสัมพันธ์ที่สามารถติดต่อได้ตลอด 24 ชั่วโมง ให้บริการโดยผู้เชี่ยวชาญทางภาษากว่า 17 ภาษาทั้งทางโทรศัพท์และทางอีเมล
อโกด้ายังมีแอปพลิเคชันบนมือถือทั้งบนระบบปฏิบัติการ iOS, แอนดรอยด์ และ Windows Phone
== รางวัล ==
อโกด้าได้รับรางวัล Best Accommodation website ในการประกาศรางวัลจาก Travelmole Web Awards Asia 2008 และ 2012
== สมาชิกภาพในองค์กรนานาชาติ ==
อโกด้าเข้าร่วมเป็นสมาชิกของสมาคมส่งเสริมการท่องเที่ยวแห่งภูมิภาคเอเชีย-แปซิฟิค (PATA) ตั้งแต่ปี พ.ศ. 2549
== อ้างอิง ==
== แหล่งข้อมูลอี่น ==
เว็บไซต์บริษัทอโกด้า
เว็บไซต์บริษัท Priceline
เว็บไซต์ TravelMole
บริษัทเอกชน
โรงแรม
การพาณิชย์อิเล็กทรอนิกส์
ต่อมน้ำตาอักเสบ

ต่อมน้ำตาอักเสบ (Dacryoadenitis) เป็นการอักเสบของต่อมน้ำตา หรืออาจเรียกว่าท่อน้ำตาอุดตัน
== สาเหตุ อุบัติการณ์ และปัจจัยเสี่ยง ==
ต่อมน้ำตาอักเสบเฉียบพลัน (Acute dacryoadenitis) มีสาเหตุหลักจากการติดเชื้อไวรัสหรือแบคทีเรีย โดยที่พบบ่อยคือจากไวรัสคางทูม, ไวรัสเอพสไตน์-บารร์ (Epstein-Barr virus) , สแตฟีโลคอคคัส (staphylococcus) , และโกโนคอคคัส (gonococcus)
ต่อมน้ำตาอักเสบเรื้อรัง (Chronic dacryoadenitis) มักมีสาเหตุจากการอักเสบชนิดไม่ติดเชื้อ (noninfectious inflammatory disorders) เช่นโรคซาร์คอยด์ (sarcoidosis) , อาการทางตาจากโรคไทรอยด์ (thyroid eye disease) และเนื้องอกเสมือนของเบ้าตา (orbital pseudotumor)
== อาการ ==
การบวมของส่วนนอกของหนังตาบน ซึ่งอาจมีอาการแดงและกดเจ็บ
การเจ็บปวดในบริเวณบวม
การบวมของต่อมน้ำเหลืองด้านหน้าดวงตา
== อาการแสดงและการทดสอบ ==
ต่อมน้ำตาอักเสบสามารถวินิจฉัยได้จากการตรวจตาและหนังตา การทดสอบพิเศษเช่น CT scan อาจทำในรายที่ต้องการหาสาเหตุที่แน่ชัด ในบางครั้งอาจต้องตัดเนื้อออกตรวจ (biopsy) เพื่อยืนยันว่าก้อนนูนนั้นไม่ใช่เนื้องอก
== การรักษา ==
หากสาเหตุของต่อมน้ำตาอักเสบเกิดจากไวรัส เช่น คางทูม การรักษาคือพักผ่อนและประคบด้วยความร้อนก็เพียงพอ สำหรับสาเหตุอื่นๆ อาจต้องใช้การรักษาที่เฉพาะต่อโรคนั้นๆ
== พยากรณ์โรค ==
ผู้ป่วยต่อมน้ำตาอักเสบส่วนใหญ่จะหายได้ดี แต่หากมีภาวะร่วมกับโรคที่รุนแรงเช่นโรคซาร์คอยด์ พยากรณ์โรคจะขึ้นกับสาเหตุพื้นฐานนั้นๆ
== อาการแทรกซ้อน ==
การบวมอาจรุนแรงจนเกิดการเบียดดวงตา และทำให้มองเห็นภาพไม่ชัด ในผู้ป่วยบางรายที่ได้รับการวินิจฉัยว่าเป็นต่อมน้ำตาอักเสบอาจกลายเป็นมะเร็งของต่อมน้ำตา
== การป้องกัน ==
การป้องกันโรคคางทูมคือการฉีดวัคซีน ส่วนแบคทีเรียและโกโนคอคคัสสามารถหลีกเลี่ยงได้จากการใช้ถุงยางอนามัย ส่วนสาเหตุอื่นๆ ส่วนใหญ่ไม่สามารถป้องกันได้
== แหล่งข้อมูลอื่น ==
NIH/Medlineplus Dacryoadenitis
eMedicine - Dacryoadenitis
Dacryoadenitis Photo (at Columbia) 
Diseases Database - Dacryoadenitis
จักษุวิทยา
การอักเสบ
Dacriocistite
วัดพรหมรังษี (จังหวัดลพบุรี)

วัดพรหมรังษี เป็นวัดตั้งอยู่ที่ซอย 11 และ ซอย 12 ถนนสาย 21 ตัดกับถนนสาย 3017 ตำบลดีลัง อำเภอพัฒนานิคม จังหวัดลพบุรี เจ้าอาวาสรูปปัจุบันคือพระพิพัฒนาภรณ์
เหตุที่วัดนี้มีชื่อว่าวัดพรหมรังษี สืบเนื่องมาจากในอดีตสมเด็จพระพุฒาจารย์ (โต พฺรหฺมรํสี) ได้เดินธุดงค์และได้หยุดพักปักกลด ณ ที่แห่งนี้  ต่อมาผู้ที่มีศรัทธาในพุทธศาสนาจึงได้ร่วมใจกันสร้างวัดและศาสนสถานต่างๆ อย่างมากมายและใหญ่โต นอกจากนี้ยังเป็นสถานที่ปฏิบัติซึ่งเป็นที่นิยมทั้งชาวไทยและชาวต่างชาติถวายนามนี้เป็นอนุสรณ์ วัดนี้มีพระอุโบสถทรงจตุรมุข พระเจดีย์ทรงระฆังคล้ายพระบรมธาตุที่วัดพระมหาธาตุวรมหาวิหาร และสิ่งก่อสร้างอื่นที่มีความสวยงาม รอบๆ บริเวณมีความร่มรื่นด้วยต้นไม้ใหญ่น้อยและสะอาด
สมเด็จพระพุฒาจารย์ (โต พรหมรังษี) ได้เข้าฝันนายสุรพงษ์ - นางอุบล ตรีรัตน์ ให้ไปเรียนพระธรรมปัญญาจารย์ (ทิม อุฑาฒิโม) วัดราชประดิษฐสถิตมหาสีมารามราชวรวิหาร ให้ช่วยกันสร้างวัด ตอนแรกท่านไม่เชื่อจนเกิดอัศจรรย์ในนิมิต หลังจากนั้นได้รวมรวมผู้มีจิตศรัทธา โดยมีพลโท สมาน วีระไวทยะ เป็นหัวเรือใหญ่ จนวัดสำเร็จอย่างที่เห็น
== อ้างอิง ==
วัดพรหมรังษี อำเภอพัฒนานิคม จังหวัดลพบุรี 
พรหมรังษี
การฝากขาย

ระวังสับสนกับ การขายฝาก
การฝากขาย หมายถึง การที่บุคคลผู้เป็นเจ้าของสินค้า เรียกว่า ผู้ฝากขาย ได้ส่งสินค้าของตนไปให้บุคคลอีกฝ่ายหนึ่งเรียกว่า ผู้รับฝากขาย ซึ่งทำหน้าที่เป็นผู้ขายหรือตัวแทนขายสินค้า ผู้รับฝากขายจะได้รับประโยชน์ตอบแทนเป็นค่านายหน้า
การค้าปลีก
การจัดการห่วงโซ่อุปทาน
ลิขิตรัก จากฟากฟ้า

ลิขิตรัก จากฟากฟ้า เป็นภาพยนตร์ที่ออกฉายในปี ค.ศ. 2000 กำกับโดย Don Roos
==รายชื่อนักแสดง==
Ben Affleck - Buddy Amaral
Gwyneth Paltrow - Abby Janello
Natasha Henstridge - Mimi Prager
Edward Edwards - Ron Wachter
Jennifer Grey - Janice Guerrero
Tony Goldwyn - Greg Janello
Lisa Carpenter-Prewitt - Carol Wilson
Lisa Joyner - T.V. Announcer
Richard Saxton - CNN Reporter
Caroline Aaron - Donna
David Dorfman - Joey Janello
Alex D. Linz - Scott Janello
Juan García - Kevin Walters
Mary Ellen Lyon - Ellen Seitz
Joe Morton - Jim Willer
Johnny Galecki- Seth
==  ดูเพิ่ม ==
Movie stills
สยามโซน
ภาพยนตร์ที่ออกฉายในปี พ.ศ. 2543
ภาพยนตร์อเมริกัน
ภาพยนตร์ที่มีฉากในลอสแอนเจลิส
ภาพยนตร์ที่ถ่ายทำในลอสแอนเจลิส
ภาพยนตร์การบิน
บุพเพหัวใจคนละฟากฟ้า

บุพเพหัวใจคนละฟากฟ้า (อังกฤษ:Only You) ออกฉายในประเทศสหรัฐอเมริกา เมื่อวันที่ 7 ตุลาคม ค.ศ. 1994  กำกับโดย Norman Jewison
==นักแสดง==
Marisa Tomei แสดงเป็น Faith
Robert Downey Jr. แสดงเป็น ปีเตอร์
Bonnie Hunt แสดงเป็น Kate
Fisher Stevens แสดงเป็น Larry
Adam LeFevre แสดงเป็น Damon Bradley
== อ้างอิง ==
== แหล่งข้อมูลอื่น ==
สยามโซน
ภาพยนตร์ที่ออกฉายในปี พ.ศ. 2537
ภาพยนตร์ตลก
ภาพยนตร์รัก
ภาพยนตร์อเมริกัน
ภาพยนตร์ที่มีฉากในเวนิส
ภาพยนตร์ที่มีฉากในรัฐเพนซิลเวเนีย
ภาพยนตร์ที่ถ่ายทำในโรม